Ana Marin, mag.philol.croat., asistentica

Odjel za kroatistiku

Sveučilište u Zadru

[avulelija@unizd.hr](mailto:avulelija@unizd.hr)

Rođena je 1988. godine u Benkovcu gdje završava osnovnu (2003.) i srednju školu (2007.).

Diplomirala je hrvatski jezik i književnost 2012. godine na Sveučilištu u Zadru s temom *Ženski likovi*

*u prozama Adele Milčinović iz perspektive rodnih odnosa.* Godine 2015. upisuje poslijediplomski

doktorski studij „Humanističke znanosti“ s temom *Tematika tijela i religioznosti u proznom*

*korpusu hrvatskih spisateljica 20. i 21. stoljeća* (mentorica izv.prof.dr.sc. Kornelija Kuvač-Levačić)*.* Prije zaposlenja na Sveučilištu radila je kao nastavnica hrvatskog jezika u nekoliko srednjih škola u Zadarskoj županiji te nekoliko godina kao lektorica na Međunarodnoj ljetnoj školi hrvatskog jezika, književnosti i kulture “Zoranićeva arkadija”. Od prosinca 2016. zaposlena je kao asistentica na Odjelu za kroatistiku i slavistiku Sveučilišta u Zadru. Godine 2018. brani sinopsis doktorske disertacije pred povjerenstvom: red.prof. Zvjezdana Rados, red. prof. Kornelija Kuvač i red. prof. Dunja Detoni-Dujmić. Studij je nekoliko godina stavljen u mirovanje zbog porodiljnih dopusta te je postdoktorandica trenutno u statusu apsolventa. Znanstveni interesi: novija hrvatska književnost, hrvatske spisateljice 20. i 21. stoljeća, hrvatska dječja književnost.

RADNO ISKUSTVO:

2016. – danas: Sveučilište u Zadru, Odjel za kroatistiku i slavistiku, Odsjek za hrvatski jezik i književnost (asistentica, seminarska nastava na kolegijima: Hrvatska književnost 19. stoljeća, Hrvatska književnost u 20. stoljeću II. (ekspresionizam i sintetički realizam), Hrvatska književnost u 20. stoljeću III. (neomoderna i postmoderna), Hrvatske spisateljice 20. i 21. Stoljeća, Dječja književnost i književnost za mlade)

2015. -2016. Srednja škola kneza Branimira Benkovac (profesorica hrvatskog jezika i književnosti)

2014. – 2015. Osnovna škola Krune Krstića, Zadar (rad s djecom s poteškoćama u razvoju)

2013. – 2016. Sveučilište u Zadru, Međunarodna ljetna škola hrvatskog jezika, književnosti i kulture

„Zoranićeva arkadija“ (lektorica)

2013. – 2014. Medicinska škola Ante Kuzmanića, Zadar (profesor pripravnik hrvatskog jezika i književnosti)

2012. Gimnazija Vladimira Nazora (profesori hrvatskog jezika i književnosti, knjižničar)

POPIS (ZNANSTVENIH I STRUČNIH) RADOVA:

1. „Mistično putovanje Petra Zoranića“, u: *Zadarska smotra*, (Zadar), Studije, rasprave, eseji, god. 68 (2014), br. 4., str. 89. – 106. (stručni rad)
2. „Komunikacija muških i ženskih likova u prozama Adele Milčinović“, u: *Sarajevski filološki susreti II*. *Zbornik radova*. (Ur. Kodrić, Sanjin. Preljević, Vahidin) Bosansko filološko društvo, Sarajevo, (2014), str. 361. – 380. (izvorni znanstveni rad) (u koautorstvu s doc. dr. sc. Kornelijom Kuvač-Levačić)
3. “[Koncept ontološkog tijela u prozama hrvatskih spisateljica prve polovice 20. Stoljeća”, u: *Nova prisutnost* : časopis za intelektualna i duhovna pitanja, 15 (2017), 2; 173-193](https://www.croris.hr/crosbi/publikacija/resolve/croris/241070) (u koautorstvu s izv.prof. dr. sc. Kornelijom Kuvač-Levačić) (izvorni znanstveni rad)
4. “[Feministički i spisateljski angažman Adele Milčinović na početku 20. stoljeća”, u: *Periferno u hrvatskoj književnosti i kulturi*: zbornik radova 1.. Katowice: Wydawnictwo Uniwersytetu Śląskiego ul. Bankowa 12B, 40-007 Katowice, 2021. str. 408-431](https://www.croris.hr/crosbi/publikacija/resolve/croris/75061) (izvorni znanstveni rad)
5. [“Naratološki glasovi u romanu Tijelo njenog tijela (2006.) Slavenke Drakulić”, u: *Zadarski* *filološki dani 8*. Zadar: Sveučilište u Zadru, 2023. str. 59-76](https://www.croris.hr/crosbi/publikacija/resolve/croris/76673) (izvorni znanstveni rad)
6. „Predodžbe domovine u prozama Julienne Eden Bušić“, u: Dani Šime i Ante Starčevića 8., zbornik trenutno u tisku (pregledni znanstveni rad)

ZNANSTVENI SKUPOVI:

1. Sarajevski filološki susreti II, s referatom *Komunikacija muških i ženskih likova u prozama Adele Milčinović*, u prosincu 2012., sa suizlagačicom doc. dr. sc. Kornelijom Kuvač-Levačić
2. Riječki filološki dani: dvanaesti međunarodni znanstveni skup, Rijeka, od 9. do 10. studenog 2018., s referatom: *Reprezentacija biblijskih likova u zbirci „Legende u bojama i druge priče i pripovijetke“ Štefe Jurkić* (sažetak tiskan u: Riječki filološki dani : dvanaesti međunarodni znanstveni skup, Rijeka, od 9. do 10. studenog 2018. : knjižica sažetaka. Rijeka: Filozofski fakultet Sveučilišta u Rijeci, 2018, 1, 75
3. Periferno u hrvatskom jeziku, književnosti i kulturi: međunarodni znanstveni skup, Katowice, od 7. do 9. svibnja 2019., s referatom: *Feministički i spisateljski angažman Adele Milčinović na početku 20. stoljeća*
4. Zadarski filološki dani 8., Zadar, od 8. do 9. studenog 2019., s referatom: *Naratološki glasovi u romanu „Tijelo njenog tijela“ (2006.) Slavenke Drakulić*
5. 8. Dani Šime i Ante Starčevića, Gospić, 26. svibnja 2023., s referatom*: Predodžbe domovine u prozama Julienne Eden Bušić*

Više na: <https://www.croris.hr/osobe/profil/33799>

<https://www.researchgate.net/profile/Ana-Marin-46>

<https://scholar.google.hr/citations?user=LHWqMtMAAAAJ&hl=hr>